Title: กฎกระทรวง ฉบับที่ 5 (พ.ศ. 2530) ออกตามความในพระราชบัญญัติจดทะเบียนเครื่องจักร พ.ศ. 2514

ตราครุฑ

ตราครุฑ
กฎกระทรวง
ฉบับที่
5 (พ.ศ. 2530)
ออกตามความในพระราชบัญญัติจดทะเบียนเครื่องจักร
พ.ศ.
2514
----------

อาศัยอำนาจตามความในมาตรา 4 และมาตรา 17 แห่งพระราชบัญญัติจดทะเบียนเครื่องจักร
พ.ศ. 2514 รัฐมนตรีว่าการกระทรวงอุตสาหกรรมออกกฎกระทรวงไว้
ดังต่อไปนี้

ให้เพิ่มความต่อไปนี้เป็นลำดับที่ (84)ถึงลำดับที่ (99) ของบัญชี 2
ท้ายกฎกระทรวง ฉบับที่ 1
(พ.ศ. 2514) ออกตามความในพระราชบัญญัติจดทะเบียนเครื่องจักร
พ.ศ. 2514

`(84) อุตสาหกรรมการบรรจุสินค้าในภาชนะโดยไม่มีการผลิตสินค้า
      (85) อุตสาหกรรมเกี่ยวกับกิจการโรงแรม
หรือสถานที่พักแรม
      (86)
อุตสาหกรรมเกี่ยวกับกิจการสวนสนุก
      (87) อุตสาหกรรมเกี่ยวกับกิจการพยาบาล
      (88) อุตสาหกรรมเกี่ยวกับกิจการศูนย์เอกซเรย์
      (89)
อุตสาหกรรมเกี่ยวกับกิจการสถานบริหารร่างกาย
      (90)
อุตสาหกรรมเกี่ยวกับกิจการด้านการศึกษาและการกีฬา
      (91) อุตสาหกรรมการบันทึก ล้าง อัด
หรือขยายภาพ หรือการบันทึกเสียง
      (92) อุตสาหกรรมการอบพืชหรือเมล็ดพืช
การเก็บรักษาพืชหรือเมล็ดพืช หรือการกะเทาะเมล็ด
พืชและเปลือกเมล็ดพืช
      (93) อุตสาหกรรมการเลี้ยงสัตว์
หรือการเพาะปลูก
      (94) อุตสาหกรรมการทำเหมืองแร่
แต่งแร่ หรือถลุงแร่
      (95) อุตสาหกรรมการปรับคุณภาพของเสีย
      (96) อุตสาหกรรมการซักรีด ซักฟอก รีด
อัดหรือย้อมผ้า เครื่องนุ่งห่ม พรม หรือขนสัตว์
      (97)
อุตสาหกรรมการซ่อมผลิตภัณฑ์ที่มิได้ระบุการซ่อมไว้ในลำดับกิจการอุตสาหกรรมใด
      (98) อุตสาหกรรมเกี่ยวกับการวิเคราะห์
หรือวิจัยทางวิทยาศาสตร์
      (99)
อุตสาหกรรมเกี่ยวกับกิจการการบริการของนิคมอุตสาหกรรมของเอกชน'

ให้ไว้  ณ วันที่ 28 สิงหาคม
พ.ศ. 2530

ประมวล สภาสุ

รัฐมนตรีว่าการกระทรวงอุตสาหกรรม

หมายเหตุ:-เหตุผลในการประกาศใช้กฎกระทรวงฉบับนี้คือ
เนื่องจากรัฐบาลมีนโยบายพัฒนาการลงทุน
และส่งเสริมการลงทุนในกิจการที่มีเครื่องจักรใช้งานทั้งนี้
เพื่อช่วยเหลือให้ผู้ประกอบกิจการอุตสาหกรรม
สามารถจดทะเบียนกรรมสิทธิ์เครื่องจักร
และนำไปจำนองต่อสถาบันการเงินตามพระราชบัญญัติจดทะเบียน
เครื่องจักร พ.ศ. 2514 ได้ อันจะทำให้เกิดผลดีในการช่วยแก้ปัญหาการขาดแคลนเงินทุน
อีกทั้งจะเป็น
การกระตุ้นภาวะเศรษฐกิจการลงทุนและการสร้างงานตามแผนพัฒนาเศรษฐกิจและสังคมแห่งชาติ
ฉบับที่ 6
สมควรเพิ่มเติมกิจการอุตสาหกรรม ในบัญชี 2 ท้ายกฎกระทรวง
ฉบับที่ 1 (พ.ศ. 2513) ออกตามความ
ในพระราชบัญญัติจดทะเบียนเครื่องจักร พ.ศ. 2514 รวม 16
ประเภท จึงจำเป็นต้องออกกฎกระทรวง
นี้